
Dienesta viesnīca
 NOLIKUMS

(Valmieras novada pašvaldības domes 28.12.2023. lēmuma Nr. 623 redakcijā)
(Valmieras novada pašvaldības domes 26.06.2026. lēmuma Nr. 412 redakcijā)

I. Vispārīgie jautājumi

1. Valmieras novada pašvaldības iestādes “Valmieras novada Izglītības pārvalde” (turpmāk – Pārvalde) struktūrvienība “Dienesta viesnīca” (turpmāk – Viesnīca) ir Pašvaldības domes izveidota un Pašvaldības padotībā esoša struktūrvienība, kuras darbības mērķis ir nodrošināt izglītības iestāžu audzēkņus ar dzīvošanai piemērotām telpām, inventāru un iekārtām mācību laikā. 
2. Viesnīca atrodas Pārvaldes vadītāja pakļautībā.
3. Viesnīca darbojas saskaņā ar Latvijas Republikas Ministru Padomes 26.04.1993. lēmumu Nr. 212 “Par dienesta viesnīcas lietošanas noteikumiem (turpmāk – Lēmums) un citiem Latvijas Republikā spēkā esošajiem normatīviem aktiem (turpmāk kopā saukti – normatīvie akti), Pašvaldības domes lēmumiem, Pārvaldes un Viesnīcas nolikumu, Pašvaldības domes priekšsēdētāja, izpilddirektora rīkojumiem un Pašvaldības izpilddirektora vietnieka un Pārvaldes vadītāja norādījumiem.
(Grozīts ar Valmieras novada pašvaldības domes 26.06.2026. lēmumu Nr. 412)
4. Viesnīcas nolikums ir saistošs visiem tā darbiniekiem.
5. Viesnīca savā darbā pilda uzdevumus, sadarbojoties ar Pašvaldības iestādēm, struktūrvienībām, citām valsts un pašvaldības institūcijām, juridiskām un fiziskām personām. 
6. Viesnīcu finansē no Pašvaldības budžeta līdzekļiem, kas ietver visus Pašvaldības iekasētos un saņemtos līdzekļus.
7. Viesnīcas juridiskā adrese: Lāčplēša iela 2, Valmiera, LV-4201; faktiskā adrese: Ausekļa iela 25B, Valmiera, Jāņa Enkmaņa iela 14, Valmiera, LV-4201.

II. Viesnīcas darbības pamatuzdevumi

8. Viesnīca ir paredzēta Valmieras valstspilsētas administratīvajā teritorijā pašvaldības dibināto  izglītības iestāžu izglītojamiem, (turpmāk – izglītojamie) un izglītības iestādes “Valmieras Sporta skola” izglītības programmas “Augstas klases sportistu sagatavošanas centrs” audzēkņiem (turpmāk – VSS audzēkņi), lai:
8.1. radītu labvēlīgus apstākļus izglītojamo un VSS audzēkņu sadzīvei, mācību un audzināšanas darbam un personības vispārējai attīstībai;
8.2. nodrošinātu izglītojamos un VSS audzēkņus ar gultasvietām;
8.3. nodrošinātu izglītojamiem un VSS audzēkņiem Lēmumā noteiktos sadzīves apstākļus. 
       	


III. Viesnīcas struktūra un darbinieki

9. Viesnīcas darbu, nodrošinot tā nepārtrauktību, lietderību, organizē un vada Viesnīcas vadītājs. 
(Grozīts ar Valmieras novada pašvaldības domes 26.06.2026. lēmumu Nr. 412)
10. Viesnīcas vadītājs savas kompetences ietvaros darbojas saskaņā ar Pašvaldības izpilddirektora apstiprinātu amata aprakstu un darba līgumu atbilstoši Viesnīcas nolikumam:
10.1. vada Viesnīcas administratīvo darbu un organizē Viesnīcas funkciju izpildi;
10.2. patstāvīgi veic ikdienas saimniecisko darbu izpildi;
10.3. seko, lai Viesnīcā tiktu ievērotas sanitārās normas, elektroiekārtu un darba drošības noteikumi un iekšējās kārtības noteikumi;
10.4. veic citos normatīvajos aktos noteiktās funkcijas.
11. Viesnīcas vadītāju viņa prombūtnes laikā aizvieto Pārvaldes vadītājs vai ar Pašvaldības rīkojumu noteikts cits Viesnīcas vadītāja pienākumu izpildītājs.
12. Viesnīcas vadītāju un darbiniekus pieņem darbā un atbrīvo no darba Pašvaldības izpilddirektors.
13. Viesnīcas vadītājs un darbinieki darbojas savas kompetences ietvaros saskaņā ar normatīvajiem aktiem, Pārvaldes un Viesnīcas nolikumu atbilstoši attiecīgā darbinieka darba līgumam un apstiprinātā amata apraksta nosacījumiem.
14. Viesnīcas darbinieku amatu sarakstu nosaka Pašvaldība ar domes lēmumu.

IV. Vietu piešķiršanas kārtība 
(Grozīts ar Valmieras novada pašvaldības domes 26.06.2026. lēmumu Nr. 412)

15. [bookmark: _Hlk152751172]Viesnīcā gultasvietas piešķir vispārējo izglītības iestāžu izglītojamiem, VSS  audzēkņiem, kuru deklarētā dzīvesvieta nav Valmieras valstspilsētas administratīvā teritorijā.
(Grozīts ar Valmieras novada pašvaldības domes 26.06.2026. lēmumu Nr. 412)
16. Gultasvietas Viesnīcā tiek nodrošinātas šādā prioritārā secībā:
16.1. vispārējās izglītības iestāžu 10.-12.klašu un Valmieras Dizaina un mākslas vidusskolas izglītojamiem;
16.2. VSS audzēkņiem;
16.3. vispārējās izglītības iestāžu 7.-9.klašu izglītojamiem.
(Grozīts ar Valmieras novada pašvaldības domes 26.06.2026. lēmumu Nr. 412)
17. Viesnīcā izglītojamos un VSS audzēkņus uzņem, pamatojoties uz vecāku (vai aizbildņu) (turpmāk – vecāki) vai pilngadīga izglītojamā vai VSS audzēkņa iesniegumu. Iesniegums tiek iesniegts izglītības iestādē, kas adresēts Viesnīcas vadītājam līdz kārtējā gada 15. jūlijam. Viesnīcā brīvu vietu pieejamības gadījumā izglītojamos un VSS audzēkņus var uzņemt arī mācību gada laikā.
(Grozīts ar Valmieras novada pašvaldības domes 26.06.2026. lēmumu Nr. 412)
18. Ja izglītojamais vai VSS audzēknis ir pabeidzis mācības, īres līgums tiek izbeigts. 
(Grozīts ar Valmieras novada pašvaldības domes 26.06.2026. lēmumu Nr. 412)
19. Viesnīcas vadītājs, kurš rīkojas pamatojoties uz šī nolikuma pamata, par dzīvošanu Viesnīcā slēdz divpusēju īres līgumu ar pilngadīgu izglītojamo vai VSS audzēkni, vai vecāku.
(Grozīts ar Valmieras novada pašvaldības domes 26.06.2026. lēmumu Nr. 412)

V. Viesnīcas darba organizācija

20. Izglītojamo, VSS un Nodibinājuma audzēkņu (turpmāk – īrnieki) iemitināšana, pārvietošana un izlikšana:
20.1. īrniekus Viesnīcā iemitina Viesnīcas vadītājs, pamatojoties uz Viesnīcas nolikuma 17.punktā noteikto iesniegumu un normatīvajos aktos, Viesnīcas nolikumā noteiktajā kārtībā noslēgtu īres līgumu;
20.2. Viesnīcas vadītājs vai persona, kas pilda viņa funkcijas, ierāda īrniekam dzīvojamo telpu, kā arī izsniedz inventāru, iepazīstina īrnieku ar Viesnīcas iekšējās kārtības noteikumiem;
(Grozīts ar Valmieras novada pašvaldības domes 26.06.2026. lēmumu Nr. 412)

20.3. Viesnīcas vadītājam ir tiesības Viesnīcas īrniekus, ja nepieciešams, pārvietot uz citām telpām;
20.4. īrniekiem, kuri dzīvo Viesnīcā, aizliegts patvaļīgi, bez Viesnīcas vadītāja atļaujas, pāriet dzīvot uz citu telpu;
20.5. Viesnīcas īrniekiem, atstājot Viesnīcu, jānodod izsniegtais inventārs un iekārtas. Ja inventārs netiek nodots vai tas ir sabojāts, īrniekam jāatlīdzina Viesnīcai radušies zaudējumi;
20.6. izglītības iestāžu brīvlaikos Viesnīcas istabas var izmantot dažādu grupu izmitināšanai (sportistu, dejotāju, teātra mākslinieku, u.t.t.);
20.7. Viesnīcas pakalpojums tiek izbeigts, ja īrnieks neievēro īres līguma nosacījumus un Viesnīcas iekšējās kārtības noteikumus.
(Grozīts ar Valmieras novada pašvaldības domes 26.06.2026. lēmumu Nr. 412)

21. Telpu iekārtošana un uzturēšana:
21.1. Viesnīcu apgādā ar mēbelēm un citu inventāru Pašvaldība;
21.2. Viesnīcas dzīvojamās telpas apgādāt ar mēbelēm un citu inventāru var arī īrnieks, to iepriekš saskaņojot ar Viesnīcas vadītāju;
21.3. telpu un iekārtu ekspluatāciju saskaņā ar Viesnīcas tehniskās ekspluatācijas noteikumiem un normām nodrošina Pašvaldība;
21.4. Viesnīcas telpu kapitālo un kārtējo remontu veic Pašvaldība. Īrnieks atbild par nodarītajiem zaudējumiem, kas radušies īres līguma un/vai Noteikumu neizpildes vai nepienācīgas izpildes dēļ, un atlīdzina Viesnīcai nodarītos zaudējumus pilnā apmērā.
(Grozīts ar Valmieras novada pašvaldības domes 26.06.2026. lēmumu Nr. 412)
21.5. mēbeles un citu Viesnīcas inventāru uztur kārtībā, kā arī tā remontu un nomaiņu veic Pašvaldība. Īrnieks atbild par nodarītajiem zaudējumiem, kas radušies īres līguma un/vai Noteikumu neizpildes vai nepienācīgas izpildes dēļ, un atlīdzina Viesnīcai nodarītos zaudējumus pilnā apmērā.
(Grozīts ar Valmieras novada pašvaldības domes 26.06.2026. lēmumu Nr. 412)
21.6.  Ja remontu nav iespējams veikt, vainīgā persona atlīdzina inventāra vērtību pilnā apmērā;
21.7. Viesnīcas īrniekiem aizliegts patvaļīgi pārbūvēt telpas un pārvietot iekārtas;
21.8. Viesnīcas telpas sakārto un uzkopj:
21.8.1. dzīvojamās telpas – attiecīgo telpu īrnieki;
21.8.2. gaiteņus, kāpnes, virtuves, tualetes, mazgājamās telpas un citas koplietošanas vietas – Viesnīcas apkopēja.

VI. Viesnīcas darbības tiesiskuma nodrošinājuma mehānisms

22. Katrs Viesnīcas darbinieks ir atbildīgs par:
22.1. amata pienākumu un darba uzdevumu savlaicīgu, precīzu un godprātīgu izpildi, kā arī par uzticēto darba priekšmetu un līdzekļu saglabāšanu un izmantošanu atbilstoši to lietošanas noteikumiem;
22.2. iegūtās informācijas konfidencialitātes nodrošināšanu / fizisko personu datu aizsardzības principu ievērošanu saskaņā ar normatīvo aktu prasībām.
23. Viesnīcas darbības tiesiskumu nodrošina Pārvaldes vadītājs. 
24. Viesnīcas darbības tiesiskuma nodrošināšanas mehānisms:
24.1. Viesnīcas vadītāja un/vai, darbinieka faktisko rīcību var apstrīdēt, iesniedzot attiecīgu iesniegumu Pārvaldes vadītājam;
24.2. Pārvaldes vadītāja lēmumu par darbinieka faktisko rīcību vai Pārvaldes vadītāja faktisko rīcību iesniedzējs var apstrīdēt Administratīvā procesa likuma noteiktajā kārtībā Pašvaldības domē.
(Grozīts ar Valmieras novada pašvaldības domes 26.06.2026. lēmumu Nr. 412)


VII. Viesnīcas finansēšanas avoti un kārtība

25. Pašvaldība nodrošina Viesnīcas uzturēšanas un saimnieciskos izdevumus, tajā skaitā personāla darba algas, un nosaka kārtību, kādā Viesnīca tiek finansēta no Pašvaldības budžeta.
26. Visu finanšu līdzekļu aprite tiek organizēta centralizēti Pašvaldībā.
27. Viesnīcas finanšu darbības dokumentāciju kārto saskaņā ar normatīvajiem aktiem, Pašvaldības lēmumiem, noteikumiem, Pašvaldības domes priekšsēdētāja, Pašvaldības izpilddirektora rīkojumiem.
28. Viesnīcas finanšu avoti:
28.1. Pašvaldības budžeta līdzekļi;
28.2. valsts budžeta līdzekļi;
28.3. Eiropas Savienības fondu un citu ārvalstu finanšu avota līdzekļi;
28.4. juridisko un fizisko personu ziedojumi;
28.5. ieņēmumi no sniegtajiem maksas pakalpojumiem.

VIII. Viesnīcas saimnieciskā darbība

29. Viesnīca var sniegt maksas pakalpojumus Pašvaldībā noteiktajā kārtībā atbilstoši Pašvaldības domes lēmumiem.
(Grozīts ar Valmieras novada pašvaldības domes 26.06.2026. lēmumu Nr. 412)
30. Ienākumi par sniegtajiem maksas pakalpojumiem veido papildu finanšu līdzekļus, kurus izlieto saskaņā ar apstiprināto budžeta tāmi.

IX. Viesnīcas reorganizācija vai likvidācija

Lēmumu par Viesnīcas reorganizāciju vai likvidāciju pieņem Pašvaldības dome.

X. Nolikuma un tā grozījumu pieņemšanas kārtība

31. Viesnīcas nolikuma, to grozījumu izstrādi nodrošina Pārvaldes vadītājs. Viesnīcas nolikumu, tā grozījumus apstiprina ar Pašvaldības domes lēmumu.
32. [bookmark: _Hlk115099477](Svītrots ar Valmieras novada pašvaldības domes 26.06.2026. lēmumu Nr.412)

XI. Noslēguma jautājumi

33. Viesnīca savā darbībā ievēro higiēnas normas atbilstoši normatīvajiem aktiem par higiēnas prasībām.
34. Viesnīca atbilstoši ugunsdrošības un ugunsdzēsības likumam un uz tā pamata izdotajiem citiem normatīvajiem aktiem ievēro ugunsdrošības noteikumus.
35. Viesnīca atbilstoši normatīvajiem aktiem, kas reglamentē kārtību, kādā nodrošināma izglītojamo drošība izglītības iestādēs un to organizētajos pasākumos ievēro darba drošības prasības.
36. Viesnīcas nolikums stājas spēkā 2023.gada 28.decembrī.


Domes priekšsēdētājs 			(personiskais paraksts)		         Jānis Baiks

